KRAJSKÁ PROKURATÚRA ŽILINA 
,

Číslo: Kv 72/15/5500	Žilina 28.01.2016 
EEČ: 2-36-2-2016

U Z N E S E N I E

Trestná vec:	obv. XXXXX 
Trestný čin:	Zločin Skrátenie dane a poistného podľa § 276 odsek 1, odsek 3 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor trestného oddelenia Krajskej prokuratúry Žilina 
Podľa § 215 odsek 1 písmeno h Trestného poriadku s poukazom na § 86 odsek 1 písmeno f Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXXXXXX
väzba: nie
ktorý je trestne stíhaný pre trestný čin:
- Zločin Skrátenie dane a poistného podľa § 276 odsek 1, odsek 3 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
ako zodpovedná osoba konajúca za daňový subjekt XXXXX zahrnul do daňových výdavkov vyššie uvedeného daňového subjektu fiktívne daňové doklady, ktorých podrobný rozpis je uvedený v prílohe odborného vyjadrenia č. 16/2013 znalca XXXXX, u ktorých nedošlo k zdaniteľnému plneniu, a to za nákup tovarov a služieb v celkovej sume 139.213,56 €, za obdobia: marec, apríl, máj, jún, júl, august, október, november, december 2011, apríl, máj, jún, október, november, december 2012 a za január a február 2013, od dodávateľov: XXXXX, ktoré si obstaral od XXXXX, v dôsledku čoho takýmto neoprávneným započítaním fiktívnych daňových dokladov skrátil daň z príjmu právnickej osoby za zdaňovacie obdobie roku 2011 v  rozsahu 3.911,06,- €, daň z príjmu právnickej osoby za zdaňovacie obdobie roku 2012 v rozsahu 12.104,17 € a súčasne daň z pridanej hodnoty v roku 2011 v rozsahu 6.379,68 €, daň z pridanej hodnoty v roku 2012 v rozsahu 12.741,22 € a daň z pridanej hodnoty v roku 2013 v rozsahu 4.081,35 €, čím skrátil daň v celkovom rozsahu 39.217,49 €,  
lebo zanikla trestnosť činu.  
 
Odôvodnenie:
Vyšetrovateľ Okresného riaditeľstva PZ, Odboru Kriminálnej polície Košice uznesením ČVS: ORP-301/7-OEK-KE-2013 zo dňa 27.12.2013 podľa § 206 ods. 1 Trestného poriadku vzniesol obvinenie XXXXX  za  zločin skrátenia dane a poistného podľa § 276 ods. 1, ods. 3 Trestného zákona na uvedenom skutkovom základe.

Pred skončením  vyšetrovania obvinený podal dodatočné daňové priznania a  zaplatil splatnú daň spolu s príslušenstvom. Túto  skutočnosť potvrdil aj Daňový úrad Trenčín, pobočka Nové Mesto nad Váhom v správe číslo 1635772/2015  zo dňa 05.11.2015 a  č. 21350609/2015 zo dňa 01.12.2015.

Lustráciou v registroch prokuratúry, polície a daňového úradu nebolo zistené, že by bol obvinený  za obdobný čin v predchádzajúcich dvadsiatich štyroch mesiacoch postihnutý, ani nebolo vo vzťahu k obvinenému trestné stíhanie  za obdobný čin  v predchádzajúcich dvadsiatich štyroch mesiacoch zastavené z dôvodu zániku trestnosti trestného činu.

Zločinu skrátenia dane a poistného podľa § 276 ods.1, ods. 3 Trestného zákona sa dopustí ten, kto v značnom rozsahu skráti daň, poistné na sociálne poistenie, verejné zdravotné poistenie alebo príspevok na starobné dôchodkové sporenie.
      	
Podľa § 86 ods. 1 písm. e) Trestného zákona   trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

Podľa § 86 ods. 2 Trestného zákona trestnosť trestného činu podľa odseku 1 písm. e) nezaniká, ak ide o páchateľa, ktorý bol za obdobný čin v predchádzajúcich dvadsiatich štyroch mesiacoch postihnutý, alebo ak trestné stíhanie páchateľa za obdobný čin bolo v predchádzajúcich dvadsiatich štyroch mesiacoch zastavené z dôvodu zániku trestnosti trestného činu podľa odseku 1.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.    
    
Vzhľadom na uvedené skutočnosti som rozhodol tak, ako je uvedené vo výrokovej časti tohto uznesenia.
                                                      
Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. 

JUDr. Milan Cisarik 
prokurátor